stanford-oval/wikipedia huggingface dataset:
แผ่นดินไหวนอกชายฝั่งจังหวัดฟูกูชิมะ ค.ศ. 2022
ผลกระทบ

ในคูนิมิได้มีอาคารถล่มทำให้หลังคาที่อยู่ด้านบนเลื่อนหลุดออกมาทำให้กระเบื้องมุงหลังคากระจายไปยังพื้นที่อยู่ข้างเคียง ทำให้ยานพาหนะถูกทับอยู่ใต้หลังคาที่ตกลงมาศาลเจ้าในมินามิโซมะก็ได้รับความเสียหายอย่างมีนัยสำคัญและบางส่วนพังทลายลง ชั้นวางของในสำนักงานบางส่วนล้มลงมา ความเสียหายส่วนใหญ่คือผนังบ้านแตกมีรายงานหน้าต่างแตกด้วย ในเมืองยาบูกิผนังและประตูด้านนอกของโรงแรมได้รับความเสียหาย
สถานที่แข่งม้าในนครฟูกูชิมะระสบกับปัญหาน้ำรั่วและผนังเสียหาย สมาคมแข่งรถญี่ปุ่นเปิดเผยว่างานแข่งม้าในนครฟูกูชิมะต้องถูกยกเลิกเนื่องจากกำลังตรวจสอบความเสียหาย สิ่งอำนวยความสะดวกต่าง ๆ ยังได้รับความเสียหายระหว่างแผ่นดินไหวเมื่อวันที่ 13 กุมภาพันธ์ พ.ศ. 2564 ศาลเจ้าอินาริก็ได้รับผลกระทบเช่นกันโคมไฟหินสามดวงได้รับความเสียหายแต่ก็ถูกซ่อมในเวลาต่อมา มีรายงานว่ามีอาคารที่กระจกแตกและอิฐหักในใจกลางเมือง ที่สถานีรถไฟฟูกูชิมะมีความเสียหายเล็กน้อยอันได้แก่กระเบื้องแตกร้าวและน้ำรั่ว
กำแพงหินบางส่วนของปราสาทอาโอบะในเขตอาโอบะในนครเซ็นไดได้พังถล่มลงมา รูปปั้นขนาดใหญ่ของดาเตะ มาซามูเนะซึ่งอยู่ในสถานที่เดียวกันก็ได้รับความเสียหายเช่นกันโดยรูปปั้นเอียงลงมาหลังแผ่นดินไหวห้องแสดงคอนเสิร์ตและศูนย์กีฬาในนครชิโรอิชิก็ได้รับผลกระทบเนื่องจากหลังคาฝาถล่มลงมาบางส่วน เศษแก้วและเศษฝาเพดานตกลงมากระจากไปทั่วห้องโถงรวมถึงระบบน้ำประปาในห้องโถงก็เสียหายเช่นกัน
ในอิจิกาวะ จังหวัดชิบะ บ้านหลังหนึ่งไฟไหม้ทันทีหลังจากระบบไฟได้รับการซ่อม การดับไฟใช้เวลาประมาณ 4 ชั่วโมง ใช้รถดับเพลิง 14 คัน
พื้นที่เกษตรกรรมในนครยามางาตะ จังหวัดยามางาตะ, ท่อระบายน้ำขนาดใหญ่ได้รับความเสียหายและทำให้เกิดท่อชำรุดและมีน้ำประปารั่วออกมา ทำให้ถนนที่อยู่ด้านบนพัง และเกิดหลุมยุบขนาดใหญ่บนถนน และเกิดน้ำท่วมขัง สิ่งอำนวยความสะดวกทางการค้าและการเกษตรในบริเวณใกล้เคียงได้รับความเสียหายเล็กน้อย บ้านเรือน 47 หลังไม่สามารถใช้น้ำชั่วคราว ในฮิงาชิเนะศาลเจ้าในเมืองพังทลายลง
กระทรวงที่ดินโครงสร้างพื้นฐานการขนส่งและการท่องเที่ยว รายงานว่ามีผู้คน 25 คนติดอยู่ในลิฟต์ในโตเกียว มีรายงานผู้คน 3 คนติดอยู่ในลิฟต์ในฟูกูชิมะ และมีรายงานผู้ที่ติดอยู่ในลิฟต์อีก 9 คนในจังหวัดชิบะ จังหวัดคานางาวะ จังหวัดอิบารากิ และจังหวัดไซตามะ
ผลกระทบ > โรงเรียน

มีโรงเรียนอย่างน้อย 344 แห่งในสิบเอ็ดจังหวัดได้รับความเสียหายเล็กน้อยความเสียหายส่วนใหญ่เกิดกับผนังและเพดาน โรงเรียน 476 แห่งได้ปิดตัวลงชั่วคราวในจังหวัดฟูกูชิมะ มิยางิ อิวาเตะ และยามางาตะ ขณะเดียวกันใน 6 จังหวัดก็มีการลดชั่วโมงเรียนใน 15 โรงเรียนโรงเรียนหลายแห่งในฟูกูชิมะมีกำแพงแตกร้าวและหน้าต่างแตก มีเพียงไม่กี่โรงเรียนเท่านั้นที่มีท่อน้ำแตก น้ำไม่ไหล และเพดานทรุดตัว
ผลกระทบ > ภาคธุรกิจพาณิชยกรรมและอุตสาหกรรม

โรงงานหลายแห่งหยุดดำเนินการหลังจากเหตุการณ์ โรงงานผลิตเบียร์ซัปโปโรในนาโตริระงับการผลิตเบียร์หลังจากมีรายงานความเสียหายต่อเครื่องจักร โกดังในโรงงานคอมเพล็กซ์ก็ได้รับผลกระทบเนื่องจากตัวโกดังถล่มลงมาแต่ไม่มีผู้เสียชีวิต บริษัทระบุว่าการจัดส่งประสบกับความล่าช้าเนื่องจากความเสียหาย โรงงานของบริษัทคิรินในเซ็นไดได้ระงับการผลิตเครื่องดื่มเพื่อตรวจสอบการทำงานของอุปกรณ์ ในโมโตมิยะ จังหวัดฟูกูชิมะ บริษัทอาซาฮี กรุ๊ป โฮลดิ้งส์ จำกัดก็ระงับการผลิตเช่นกัน
โรงงาน 4 แห่งของบริษัท มูราตะ แมนูแฟคเจอริ่ง จำกัด ซึ่งตั้งอยู่ในฟูกูชิมะและมิยางิกำลังดำเนินการซ่อมแซม ในวันที่ 17 มีนาคม ที่โรงงานโทเมะได้เกิดไฟไหม้ซึ่งทำให้เกิดความเสียหายบางส่วน และได้เกิดน้ำระเบิดออกมาจากท่อทำให้เกิดความเสียหายอย่างมีนัยสำคัญที่โรงงานเซ็นไดฮนมิยะและโคริยามะในโรงงานสามแห่งของของบริษัทโซนี่ซึ่งตั้งอยู่ในมิยางิสองแห่ง ยามางาตะหนึ่งแห่งซึ่งโรงงานดังกล่าวถูกปิดเพื่อการตรวจสอบความเสียหาย เบื้องต้นพบความเสียหายเล็กน้อยเท่านั้นและคาดว่าจะกลับมาดำเนินงานได้ในไม่ช้า การผลิตประเภทอื่นของโตโยต้า นิสสัน Kioxia และ เรเนซาส อิเล็กทรอนิกส์ ก็ได้รับผลกระทบเช่นกัน ในไซตามะเกิดไฟไหม้ในโรงงานผลิตเศษเหล็กในเขตอิวัตสึกิ ไฟไหม้คาดว่าเกิดจากการจุดไฟแบตเตอรี่ ตลาดปลาโอนางาวะก็ประสบกับเหตุเพลิงไหม้สวิทช์บอร์ดขนาดเล็กในห้อง ทำให้มีผู้ได้รับบาดเจ็บ 1 คน คาดการกันว่าสวิตช์บอร์ดอาจสัมผัสกับน้ำที่มาจากท่อบนเพดานและเริ่มติดไฟ
มีความเสียหายที่เกิดกับวัสดุจำนวนมากในคลังเก็บสินค้าในมิยางิ ฟูกูชิมะ และนีงาตะ ฐานการจัดส่งถูกยกเลิกเนื่องจากคำสั่งอพยพชั่วคราวเนื่องจากคำเตือนสึนามิ และสินค้าบางอย่างได้รับความเสียหาย การปิดทางหลวงสายหลักทำให้การขนส่งสินค้าล่าช้า ร้านเครื่องเสียงในเซ็นไดมีน้ำรั่วจากสปริงเกอร์ที่เปิดใช้งาน ร้านค้าอื่น ๆ เพดานถล่มและผลิตภัณฑ์ตกจากชั้นวาง เนื่องจากความกังวลด้านความปลอดภัยร้านค้าหลายร้านจึงดำเนินธุรกิจโดยการออกมาขายของที่ทางเข้าแทน
ผลกระทบ > ไฟดับ

ได้เกิดไฟดับครั้งใหญ่ทั่วภูมิภาคโทโฮกุและคันโต มีครัวเรือนได้รับผลกระทบกว่า 2.2 ล้านครัวเรือนจาก 13 จังหวัดและ 1 มหานครทีปโกรายงานว่ามีไฟฟ้าดับ 300,000 ครั้ง เกิดเหตุไฟฟ้าดับประมาณ 120,000 ครัวเรือนในโตเกียว 60,000 ครัวเรือนในจังหวัดคานางาวะ และ 50,000 ครัวเรือนในจังหวัดชิบะ ขณะที่ บริษัทโทโฮกุ อิเล็คทริก เพาเวอร์ จำกัด (TEP) ระบุว่า เกิดไฟฟ้าดับประมาณ 153,200 ครั้ง โดยมี 90,000 ครัวเรือนในฟูกูชิมะ และ 50,000 ครัวเรือน
ในจังหวัดมิยางิ
ทีปโกสามารถคืนไฟฟ้าให้กับครัวเรือนส่วนใหญ่ก่อนเช้าในวันที่ 17 มีนาคม แต่ยังมีอีก 33,600 ครัวเรือนในจังหวัดมิยางิและฟูกูชิมะยังคงไม่มีไฟฟ้าใช้ ทีพีพีระบุว่าเมื่อเวลา 10:55 น. มีครัวเรือนประมาณ 3,100 ครัวเรือนในมิยางิและฟูกูชิมะยังคงไม่มีไฟฟ้า มีครัวเรือนได้รับผลกระทบอย่างน้อย 2,100 ครัวเรือนในโซมะในขณะที่ 1,200 ครัวเรือนอยู่ในโทเมะ โรงไฟฟ้าหลายแห่งที่ทำงานร่วมกับ TEP รวมถึงโรงไฟฟ้าพลังงานความร้อนฮารามาจิและโรงไฟฟ้าพลังงานความร้อนชินเซ็นไดได้หยุดดำเนินการ ซึ่งคาดว่าคาดว่าจะกลับมาดำเนินการอีกครั้งเมื่อการตรวจสอบความปลอดภัยเสร็จสมบูรณ์
ไฟฟ้าดับส่งผลให้บริการโทรศัพท์มือถือหยุดชะงักทั่วมิยากิและฟูกูชิมะ
ไฟฟ้าดับส่งผลกระทบต่อ 29 เมืองในจังหวัดไซตามะรวมถึงนครชิจิบุและนครคูมางายะ ทีปโกระบุว่าการขัดข้องของไฟเกิดจากการเปิดใช้งานกลไกความปลอดภัยที่โรงไฟฟ้าพลังงานความร้อนฮิโรโนะ ในช่วงแผ่นดินไหวซึ่งทำให้หยุดการทำงานชั่วคราว นอกจากนี้ยังส่งผลกระทบต่อโรงไฟฟ้าอื่น ๆ และทำให้เกิดไฟดับในภูมิภาค
ผลกระทบ > ระบบขนส่ง

บริษัทรถไฟญี่ปุ่นตะวันออกยืนยันว่ารถไฟโทโฮกุชิงกันเซ็งตกรางระหว่างสถานีฟูกูชิมะและสถานีชิโรอิชิซาโอ บริษัทระบุว่าบริการรถไฟยามาบิโกะก็ได้รับผลกระทบจากอุบัติเหตุ มีผู้โดยสารเก้าสิบหกคนอยู่บนตู้รถไฟขณะเกิดเหตุแต่ ผู้โดยสารและลูกเรือทุกคนไม่ได้รับบาดเจ็บหรือเสียชีวิต มีเสาไฟใกล้กับจุดเกิดเหตุเอียงลงมา มีรายงานความเสียหายจำนวนมากบนรางรถไฟขบวนที่ตกราง และมีเสาสาธารณูปโภคอย่างน้อย 17 แห่งตรงข้ามเส้นทางโทโฮกุได้รับความเสียหายอย่างรุนแรง ความเสียหายเล็กน้อยเกิดขึ้นในส่วนอื่น ๆ ของสายการผลิต และคาดว่าจะสามารถเปิดได้อีกครั้งในไม่ช้าหลังจากงานซ่อมแซมเสร็จสิ้น
บริษัทรถไฟญี่ปุ่นตะวันออกระบุเมื่อเช้าวันที่ 17 มีนาคมว่าบริการรถไฟระหว่างสถานีนาซูชิโอบาระและสถานีโมริโอกะสายโทโฮกุและฮกไกโดชิงกันเซ็งจะถูกระงับจนถึงวันที่ 21 มีนาคมเนื่องรถไฟตกราง บริการบนรถไฟก็ช้าลงเช่นกัน ชิงกันเซ็งในจังหวัดยามางาตะและจังหวัดอากิตะก็หยุดดำเนินการเช่นกัน รถไฟได้หยุดให้บริการในส่วนต่าง ๆ ของสายโจบัง สายหลักโทโฮกุ และสายหลักโออุ เนื่องจากไฟฟ้าดับ เช่นเดียวกันกับโฮกูริกุชิงกันเซ็งและโจเอ็ตสึชิงกันเซ็งก็ถูกกระงับชั่วคราว จะ เริ่มให้บริการอีกครั้งเวลา 01:30 น. ของวันที่ 17 มีนาคม
เพื่อตอบสนองต่อการระงับการให้บริการทางรถไฟออล นิปปอน แอร์เวย์และเจแปนแอร์ไลน์ จะบินเส้นทางพิเศษจากท่าอากาศยานเซ็นไดและฟูกูชิมะไปยังท่าอากาศยานนานาชาติโตเกียวชั่วคราว
มีการตรวจพบรอยแตกและโซนที่ถูกยกระดับยาว 100 เมตรในทางด่วนโทโฮกุ ระหว่างทางแยกชิโรอิชิและจุดเก็บค่าผ่านทางคุนิมิ มีรายงานว่าพบรอยแตก 30-50 ซม. และลึก50 ซม. ในพื้นที่ยกระดับ มีรถยนต์สองคันได้รับความเสียหายจากลิ่มระหว่างทางทำให้ยางถูกเจาะเมื่อขับผ่านรอยแตก ในมิยากิโนะได้เกิดเพลิงไหม้ครั้งใหญ่ในคอนโดมิเนียม และมีคนติดยู่ภายในลิฟต์ทั่วจังหวัด 4 คน.
สะพานสายทาดามิที่ข้ามแม่น้ำอาบูคูมะในนครดาเตะถูกยกขึ้นหลายสิบเซนติเมตรทำให้ไม่สามารถผ่านได้ สะพานที่เมืองโคโอริที่ควรจะสามารถเปิดได้ในวันที่ 19 มีนาคมก็ได้รับความเสียหายเจ้าหน้าที่จากจังหวัดฟูกูชิมะระบุว่าการซ่อมอาจใช้เวลาถึงสามปี
ผู้ได้รับผลกระทบ

ชายวัย 60 ปีจากนครโซมะ จังหวัดฟูกูชิมะ เสียชีวิตหลังจากกระโดดลงมาจากหน้าต่างหลังจากพยายามหลบหนีแผ่นดินไหว มีรายงานผู้เสียชีวิตรายที่สองในนครโทเมะ จังหวัดมิยางิ ชายอายุ 70 ปีเสียชีวิตจากอาการหัวใจวาย มีรายงานการเสียชีวิตรายที่สามในเมืองชิจิงาฮามะ จังหวัดมิยางิ; ชายวัย 70 ปี ล้มลงและถูกนำตัวส่งโรงพยาบาลแต่เสียชีวิตในเวลาต่อมา นายฟูมิโอะ คิชิดะนายกรัฐมนตรีญี่ปุ่นกล่าวเมื่อวันที่ 17 มีนาคมว่ามีผู้เสียชีวิต 4 ราย การสืบสวนของสำนักงานตำรวจแห่งชาติ (ญี่ปุ่น)ได้ข้อสรุปว่าแผ่นดินไหวส่งผลให้มีผู้เสียชีวิตเพียงคนเดียวเท่านั้นที่โทเมะ ผู้เสียชีวิตรายที่ 4 ในชิโองามะไม่ได้เกิดจากแผ่นดินไหวโดยตรง มีผู้เสียชีวิตอีก 2 ราย ที่ยังอยู่ระหว่างการสอบสวน ณ วันที่ 17 มีนาคม
เอ็นเอชเครายงานว่ามีผู้ได้รับบาดเจ็บอย่างน้อย 225 คน จากจังหวัดมิยางิ 104 คน จากจังหวัดฟูกูชิมะ 91 คนหนึ่งในนั้นมีผู้ได้รับบาดเจ็บสาหัสรวมอยู่ด้วย ผู้บาดเจ็บส่วนใหญ่ในมิยางิได้รับบาดเจ็บเล็กน้อยเนื่องจากวัตถุตกลงมาและมีผู้บาดเจ็บอีกในไซตามะ 6 คน ในคานางาวะ 5 คน ในอิวาเตะ ยามางาตะ และอิบารากิ 2 คน และมีอีก 1 คนในโทจิงิ อากิตะและยามานาชิตามลำดับ ที่มหาวิทยาลัยยามางาตะนักศึกษาได้รับบาดเจ็บขณะอพยพออกจากอาคาร ผู้สูงอายุหกคนในจังหวัดไซตามะได้รับบาดเจ็บเล็กน้อย
การตอบสนอง > คำเตือนแผ่นดินไหวและสึนามิ

ระบบเตือนภัยแผ่นดินไหวล่วงหน้าออกคําเตือนเมื่อเวลา 23:36:55.6 ตามเวลาท้องถิ่น ใช้เวลา 9.6 วินาทีหลังจากการตรวจพบคลื่นแผ่นดินไหวครั้งแรกจากแผ่นดินไหวหลัก  แผ่นดินไหวถูกตรวจพบครั้งแรก 1.6 วินาทีหลังจากเกิดขึ้นตรวจพบความรุนแรงของแผ่นดินไหวชินโด 3 ต่อมามีการออกคําเตือนล่วงหน้าใน 9.6 วินาทีต่อมา เมื่อเครื่องมือวัดระบบความเข้มตรวจพบความรุนแรงของแผ่นดินไหวในระดับ 5 และการออกคำเตือนอีกครั้งเมื่อตรวจพบความรุนแรงชินโดะ 6+
มีการออกคําเตือนสึนามิตามแนวชายฝั่งของจังหวัดมิยางิและฟูกูชิมะหลังเกิดแผ่นดินไหวทําให้เกิดการอพยพของคนในพื้นที่ คําเตือนสึนามิถูกยกเลิกเมื่อเวลา 05:00 น. ตามเวลาท้องถิ่นหลังจากพบเพียงคลื่นลูกเล็ก ๆ เท่านั้น เจ้าหน้าที่ระบุว่ามีการเปลี่ยนแปลงของระดับน้ำขึ้นน้ำลงเล็กน้อยที่ชายฝั่งของจังหวัดฟูกูชิมะ มิยางิและอิวาเตะโดยไม่มีความเสียหาย
การตอบสนอง > ในประเทศ

นายฮิโรคาซุ มัตสึโนะ เลขาธิการคณะรัฐมนตรีกล่าวในการแถลงข่าวเมื่อวันที่ 17 มีนาคมว่าพระราชบัญญัติบรรเทาสาธารณภัยจะมีผลบังคับใช้ในทุกเขตเทศบาลจังหวัดฟูกูชิมะและจังหวัดมิยางิ กองกำลังป้องกันตนเองญี่ปุ่นถูกส่งไปยังจังหวัดฟูกูชิมะและมิยางิตามคําร้องขอของผู้ว่าราชการจังหวัดเพื่อฟื้นฟูเส้นทางและบรรเทาสาธารณภัยที่จําเป็น
คนงานของบริษัทพลังงานไฟฟ้าโตเกียว (TEPCO) ได้เข้าตรวจสอบโรงไฟฟ้านิวเคลียร์ฟูกูชิมะแห่งที่หนึ่งที่เคยเสียหายจากแผ่นดินไหวและสึนามิในปี 2011ต่อมาเจ้าหน้าที่รายงานว่าไม่มีความผิดปกติในโรงไฟฟ้า แต่ไม่นานก็มีรายงานเกี่ยวกับระบบเตือนไฟไหม้ได้ดังขึ้นที่ห้องโถงของหน่วย 5 ของโรงไฟฟ้านิวเคลียร์ฟูกูชิมะไดอิจิแต่กลับไม่มีไฟไหม้เกิดขึ้น เวลา 01:00 น. คนงานได้ตรวจสอบโครงสร้างห้องกักกันรังสีที่ใช้แล้วของหน่วยที่ 1, 2 และ 3 รวมถึงสิ่งอํานวยความสะดวกในการทําความเย็นในสระที่ใช้เก็บเชื้อเพลิงที่ใช้แล้ว ระดับของเชื้อเพลิงในสระของหน่วย 2 ลดลงชั่วขณะหนึ่งและกลับสู่ภาวะปกติในเวลาต่อมาที่โรงไฟฟ้านิวเคลียร์ฟูกูชิมะแห่งที่สองปั๊มในสระเก็บเชื้อเพลิงของหน่วยที่ 1 และ 3 หยุดทํางานชั่วขณะ
รัฐบาลของจังหวัดฟูกูชิมะได้ร้องขอให้รัฐบาลกลางให้ความช่วยเหลือด้านระบบน้ำประปา
มีการออกคําสั่งอพยพ 1,961 ครัวเรือนที่ตั้งอยู่ตามแนวชายฝั่งในวาตาริ จังหวัดมิยางิ ส่งผลกระทบต่อผู้อยู่อาศัย 6,820 คน  ในนครอิชิโนมากิได้เปิดสถานพักพิงเจ็ดแห่ง เพื่อผู้อพยพ จากนั้นทางด่วนโทโฮกุที่เสียหายก่อนหน้านี้ได้รับการซ่อมแซมและเปิดการจราจรอีกครั้งเมื่อเวลา 15:30 น. ตามรายงานของตํารวจในมิยางิ
แผ่นดินไหวทำให้เกิดการตื่นตัวเกี่ยวกับอันตรายจากดินถล่มและหิมะถล่มเนื่องจากฝนตกหนักและหิมะซึ่งคาดว่าจะเกิดขึ้นในภูมิภาคโทโฮกุจนถึงวันที่ 19 มีนาคม Weathernews ระบุว่าเนื่องจากแผ่นดินไหวทำให้เนินเขาสูงชันไม่มีเสถียรภาพและพื้นที่ที่มีหิมะตกหนักมีความเสี่ยงที่จะประสบหิมะถล่มมากกว่าปกติ บ้านที่ได้รับความเสียหายจากแรงสั่นจะได้รับความเสียหายซ้ำเติมจากองค์ประกอบของสภาพอากาศในช่วงเวลานี้เช่นกัน
การตอบสนอง > นานาชาติ

ทันทีหลังจากเกิดแผ่นดินไหวการสํารวจทางธรณีวิทยาของสหรัฐอเมริกาได้ออก เพจเจอร์ ในระดับสีเหลือง ซึ่งประเมินความสูญเสียทางเศรษฐกิจที่เกิดขึ้น มีโอกาส 37% ที่ความเสียหายจากแผ่นดินไหวจะส่งผลให้เกิดการสูญเสีย 10-100 ล้านเหรียญสหรัฐ มีโอกาส 30% ที่ความเสียหายจะมีถึง 100 ล้านถึง 1 พันล้านเหรียญสหรัฐ แต่หลังจากนั้นได้มีการแก้ไขเป็นระดับสีส้มซึ่งมีโอกาส 35%ที่จะเกิดความเสียหายในระดับ 100 ล้านเหรียญสหรัฐถึง 1 พันล้านเหรียญสหรัฐ และมีโอกาส 34% ที่จะเกิดความเสียหายทางการเงิน 10-100ล้านเหรียญสหรัฐ และยังออกเพจเจอร์สีเขียวที่เกี่ยวกับผู้เสียชีวิต หน่วยงานประเมินว่ามีโอกาส 65% ที่จะไม่เกิดผู้เสียชีวิต และมีโอกาส 30% ที่จะมีผู้เสียชีวิต 1 ถึง 10 คนจากแผ่นดินไหว
คำเตือนสึนามิก็ถูกออกโดยศูนย์เตือนภัยสึนามิแปซิฟิก คำเตือนดังกล่าวรายงานว่าเหตุการณ์สึนามิไม่เป็นอันตรายต่อชายฝั่งตะวันตกของสหรัฐอเมริกา รัฐอะแลสกา และรัฐบริติชโคลัมเบีย
แหล่งข้อมูลอื่น

Damage caused by the earthquake with the epicenter off Miyagi and Fukushima (as of 2:20 on Thursday, March 17) Damage summary by the Ministry of Economy, Trade and Industry (in Japanese)
Fukushima Japan earthquake Live Update – The New York Times
M6.5 & 7.3 Earthquakes Hit Fukushima, Japan - Mar. 16, 2022 日本の地震 - Disaster Compilations on YouTube
The International Seismological Centre has a bibliography and authoritative data for this event.
| ด ค ก← แผ่นดินไหวที่สำคัญใน พ> ศ. 2565 |
| --- | --- |
มกราคม:  ชิงไห่ จีน (6.6, 8 ม.ค)  อัฟกานิสถาน มกราคม  (5.3, 17 ม.ค.) † 
กุมภาพันธ์:  กัวเตมาลา (6.2, 16 ก.พ.)  สุมาตรา อินโดนีเซีย (6.2, 25 ก.พ.) 
มีนาคม:  ฟูกูชิมะ ญี่ปุ่น (7.3, 16 มี.ค) 
เมษายน:  บอสเนียและเฮอร์เซโกวีนา (5.7, 22 เม.ย.) 
พฤษภาคม:  ชิลกา เปรู (5.4, 12 พฤษภาคม) 
มิถุนายน:  ย่าอัน จีน (5.9, 1 มิถุนายน)  อัฟกานิสถาน มิถุนายน  (5.9, 22 มิ.ย.) † ‡ 
กรกฎาคม:  ฮอร์โมซกัน อิหร่าน (6.0, 5.7, 6.0, 1 ก.ค.)  ลูซอน ฟิลิปปินส์ (7.0, 27 ก.ค.) 
กันยายน:  อัฟกานิสถาน กันยายน (5.3, 4 ก.ย.)  Sichuan, China (6.6, 5 ก.ย.) †  ปาปัวนิวกินี (7.7, 11 ก.ย.)  ไถตง ไต้หวัน 6.5,  17 ก.ย.  6.9,  18 ก.ย.  เม็กซิโก (7.6, 19 ก.ย.) 
ตุลาคม:  อาเซอร์ไบจานตะวันตก (5.6, 5 ต.ค) 
พฤศจิกายน:  ประเทศเนปาล (5.7,  8 พฤศจิกายน)  เกาะชวา อินโดนีเซีย (5.6, 21 พฤศจิกายน) †  ดึซแจ ตุรกี (6.1, 23 พฤศจิกายน) 
ธันวาคม:  เฟิร์นเดล, แคลิฟอร์เนีย (6.4, 20 ธ.ค) 
 † แผ่นดินไหวที่มีผู้เสียชีวิตอย่างน้อย 30 คน  ‡ แผ่นดินไหวที่มียอดผู้เสียชีวิตมากที่สุดในปี  วันและเวลายึดตามเวลาสากลเชิงพิกัด 
ร่องลึกบาดาลญี่ปุ่นเป็นสาเหตุของแผ่นดินไหวครั้งนี้
ภูมิภาคที่เสี่ยงต่อการเกิดแผ่นดินไหวแบบเมกะทรัสต์ในภูมิภาคญี่ปุ่นตะวันออก ประเมินโดยกรมเพื่อการส่งเสริมการวิจัยแผ่นดินไหว
เสาโคมไฟเอียงในวิทยาเขตคาวาอูจิมหาวิทยาลัยโทโฮกุ
ผนังด้านนอกของอาคารได้รับความเสียหายบางส่วนในเขตอาโอบะ นครเซ็นได
Wikinews
หม่อมเจ้าปุสาณ สวัสดิวัตน์

| หม่อมเจ้าปุสาณ สวัสดิวัตน์ |
| --- | --- |
หม่อมเจ้า ชั้น 4

ประสูติ: 27 ธันวาคม พ.ศ. 2472
สิ้นชีพิตักษัย: 6 มิถุนายน พ.ศ. 2567 (94 ปี)
หม่อม: หม่อมนวลศรี สวัสดิวัตน์ ณ อยุธยา
พระบุตร: หม่อมราชวงศ์วไลวัฒนา สวัสดิ์-ชูโต หม่อมราชวงศ์สวัสดิวุฒิ สวัสดิวัตน์
ราชสกุล: สวัสดิวัตน์
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
พระมารดา: หม่อมเร่ สวัสดิวัตน์ ณ อยุธยา
พลเรือเอก นายแพทย์ หม่อมเจ้าปุสาณ สวัสดิวัตน์ (27 ธันวาคม พ.ศ. 2472 – 6 มิถุนายน พ.ศ. 2567) เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา เป็นพระอนุชาร่วมพระชนกในสมเด็จพระนางเจ้ารำไพพรรณี พระบรมราชินี และมีศักดิ์เป็นพระอนุชาของพระอัครมเหสีในพระบาทสมเด็จพระปกเกล้าเจ้าอยู่หัว
พระประวัติ

หม่อมเจ้าปุสาณ สวัสดิวัตน์ เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา (สกุลเดิม บุนนาค) เมื่อวันที่ 27 ธันวาคม พ.ศ. 2472 และเป็นพระราชนัดดาในพระบาทสมเด็จพระจอมเกล้าเจ้าอยู่หัว]และ สมเด็จพระปิยมาวดี ศรีพัชรินทรมาตา รวมถึงทรงเป็นพระภาติยะในพระบาทสมเด็จพระจุลจอมเกล้าเจ้าอยู่หัว และยังเป็นพระภาดาในพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว
หม่อมเจ้าปุสาณ สวัสดิวัตน์ มีภราดาและภคินีร่วมครรโภทรสิบองค์
หม่อมเจ้าปุสาณ สวัสดิวัตน์ เสกสมรสกับหม่อมนวลศรี สวัสดิวัตน์ ณ อยุธยา (สกุลเดิม วีรบุตร) ธิดาพลตำรวจตรีวุฒิ วีรบุตร มีโอรสธิดาสองคน ได้แก่
หม่อมราชวงศ์วไลวัฒนา สวัสดิ์-ชูโต สมรสกับวิทวัส สวัสดิ์-ชูโต
หม่อมราชวงศ์สวัสดิวุฒิ สวัสดิวัตน์ สมรสกับวรัตดา สวัสดิวัตน์ ณ อยุธยา
อีกทั้งยังเป็นพระอนุวงศ์ผู้ใหญ่ ครั้นถึงเทศกาลสงกรานต์ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้ข้าราชสำนักผู้ใหญ่ เชิญเครื่องสรงน้ำสงกรานต์ไปพระราชทาน เป็นการแสดงพระราชกตัญญุตาธรรมตามโบราณราชประเพณีที่สืบทอดกันมาแต่โบราณ โดยทรงพระกรุณาโปรดเกล้าโปรดกระหม่อมให้ผู้แทนพระองค์เชิญเครื่องสรงน้ำสงกรานต์ไปพระราชทาน
การทรงงานและกรณียกิจ

พลเรือเอก หม่อมเจ้าปุสาณ สวัสดิวัตน์ ทรงจบการศึกษาจากโรงเรียนเซนต์คาเบรียล และทรงสำเร็จการศึกษาแพทยศาสตรบัณฑิต จากคณะแพทยศาสตร์ศิริราชพยาบาล เมื่อปี พ.ศ. 2505
ทรงเข้ารับราชการตั้งแต่ พ.ศ. 2505 โดยทรงปฏิบัติหน้าที่เป็นนายแพทย์ศัลยกรรม โรงพยาบาลทหารเรือกรุงเทพ กรมแพทย์ทหารเรือ ต่อมาเป็นรองผู้อำนวยการ โรงพยาบาลสมเด็จพระปิ่นเกล้า และเป็นนายแพทย์ประจำสำนัก กองบัญชาการทหารสูงสุด เป็นต้น
พ.ศ. 2534 เป็นราชองครักษ์พิเศษ และวันที่ 18 มีนาคม พ.ศ. 2552 ได้รับพระราชทานพระยศ พลเรือเอก เป็นกรณีพิเศษ และแต่งตั้งเป็นนายทหารพิเศษประจำกองบังคับการกรมทหารราบที่ 3 รักษาพระองค์ กองนาวิกโยธิน หน่วยบัญชาการนาวิกโยธิน และงานพิเศษ พ.ศ. 2528
หม่อมเจ้าปุสาณ สวัสดิวัตน์ เป็นแพทย์ไทยที่นำวิทยาการด้านรังสีวิทยามาใช้ในการตรวจวิเคราะห์ และวินิจฉัยอาการป่วยได้อย่างมีประสิทธิภาพ สามารถใช้วิทยาการด้านรังสีวิทยาประเมินอาการของโรคได้อย่างแม่นยำ ทรงเป็นแพทย์ไทยท่านแรกที่ได้นำเครื่องมืออัลตราซาวนด์มาใช้เป็นครั้งแรกในประเทศไทย ทำให้วิทยาการด้านนี้เป็นที่รู้จักแพร่หลายไปทั่วประเทศ เป็นที่ยอมรับและนิยมใช้โดยทั่วไป
พลเรือเอก หม่อมเจ้าปุสาณ สวัสดิวัตน์ เป็นประธานกรรมการมูลนิธิเพื่อสาธารณประโยชน์อยู่หลายองค์กร ได้แก่
มูลนิธิเฉลิมพระเกียรติพระบาทสมเด็จพระจอมเกล้าเจ้าอยู่หัว
มูลนิธิบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี
มูลนิธิชีวิตพัฒนาในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ชมรมอัลตร้าซาวด์ทางการแพทย์แห่งประเทศไทย
การทรงงานและกรณียกิจ > การทรงงานพิธีเนื่องด้วยพระราชวงศ์

หม่อมเจ้าปุสาณ สวัสดิวัตน์ เสด็จทรงงานพิธีเนื่องด้วยพระราชวงศ์ต่าง ๆ อาทิ
9 มีนาคม พ.ศ. 2528 พระราชพิธีถวายพระเพลิงพระบรมศพสมเด็จพระนางเจ้ารำไพพรรณี พระบรมราชินี ในรัชกาลที่ 7 ทรงอัญเชิญเครื่องทองน้อย ในขบวนพระอิสริยยศ พร้อมด้วยราชสกุลสวัสดิวัตน์ พระประยูรญาติในสมเด็จฯ ณ พระเมรุมาศ ท้องสนามหลวง
13 เมษายน ของทุกปี เสด็จบำเพ็ญพระกุศลเนื่องในวันคล้ายวันสิ้นพระชนม์ สมเด็จพระปิยมาวดี ศรีพัชรินทรมาตา ณ พระอุโบสถ วัดราชาธิวาสวิหาร สืบต่อจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ซึ่งเคยเสด็จเป็นประจำทุกปี
7 ธันวาคม พ.ศ. 2559 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานพระบรมราชานุญาตให้ พลเรือเอก หม่อมเจ้าปุสาณ สวัสดิวัตน์ และราชสกุลสวัสดิวัตน์ เป็นเจ้าภาพในการบำเพ็ญพระกุศลถวายพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง
6 มกราคม พ.ศ. 2562 เสด็จไปทรงเยี่ยมชมงานอุ่นไอรักคลายความหนาว "สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ ลานพระราชวังดุสิต​และสนามเสือป่า​ และโดยเสด็จพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ร่วมทอดพระเนตรการแสดง
ในพระราชพิธีบรมราชาภิเษก พุทธศักราช 2562 พลเรือเอก หม่อมเจ้าปุสาณ สวัสดิวัตน์ เป็นพระบรมวงศานุวงศ์องค์แรก โดยทรงเป็นผู้ทูลเกล้าฯ ถวายน้ำอภิเษกที่พระหัตถ์พระบาทสมเด็จพระวชิรเกล้าเจ้าอยู่หัว ด้วยพระเต้าเบญจคัพย์ รัชกาลที่ 5 ระหว่างการสรงมุรธาภิเษก และระหว่างพระบาทสมเด็จพระวชิรเกล้าเจ้าอยู่หัวประทับเหนือพระที่นั่งอัฐทิศอุทุมพรราชอาสน์ หม่อมเจ้าปุสานทรงกราบบังคมทูลถวายพระพรชัยมงคล และทูลเกล้าฯ ถวายน้ำอภิเษกด้วยถ้วยศิลาจารึกพุทธคาถาเป็นทิศแรก คือ ทิศบูรพา
การทรงงานและกรณียกิจ > เสด็จปฏิบัติกรณียกิจแทนพระองค์

พลเรือเอก หม่อมเจ้าปุสาณ สวัสดิวัตน์ ทรงปฏิบัติกรณียกิจแทนพระองค์อยู่บ่อยครั้ง เช่น
พระราชพิธีถวายราชสักการะพระบรมราชานุสาวรีย์พระบาทสมเด็จพระจอมเกล้าเจ้าอยู่หัว ในวันที่ 1 ตุลาคมของทุกปี
พระราชพิธีบำเพ็ญพระกุศลถวายพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
2 สิงหาคม พ.ศ. 2553 เสด็จแทนพระองค์ทรงบำเพ็ญพระกุศลครบ 150 ปี วันประสูติ สมเด็จพระมหาสมณเจ้า กรมพระยาวชิรญาณวโรรส ณ พระตำหนักเพ็ชร วัดบวรนิเวศราชวรวิหาร
พระราชพิธีบำเพ็ญพระกุศลถวายพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
4 เมษายน พ.ศ. 2555 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พลเรือเอก หม่อมเจ้าปุสาณ สวัสดิวัตน์ เสด็จแทนพระองค์ ไปในการพระราชทานเพลิงพระบุพโพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ณ เมรุหลวงหน้าพลับพลาอิศริยาภรณ์ วัดเทพศิรินทราวาส
พระราชพิธีตรียัมปวาย ตรีปวาย เมื่อเดือนมกราคม พ.ศ. 2559
พระราชพิธีบำเพ็ญพระกุศลถวายพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
15 กุมภาพันธ์ พ.ศ. 2562 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลเรือเอก หม่อมเจ้าปุสาณ สวัสดิวัตน์ เสด็จแทนพระองค์ ทรงประกอบพิธีบวงสรวงงาช้างสำหรับสร้างพระราชลัญจกรในพระราชพิธีบรมราชาภิเษก ณ พระที่นั่งอมรินทรวินิจฉัย ในพระบรมมหาราชวัง
22 - 23 เมษายน พ.ศ. 2562 เป็นผู้แทนพระองค์ ในการพระราชพิธีจารึกพระสุพรรณบัฏ ดวงพระบรมราชสมภพ และแกะพระราชลัญจกรประจำรัชกาล เป็นต้น
สิ้นชีพิตักษัย

หม่อมเจ้าปุสาณ สวัสดิวัตน์ ได้สิ้นชีพิตักษัยเมื่อวันที่ 6 มิถุนายน พ.ศ. 2567 สิริชันษา 94 ปี ทั้งนี้ พลเรือเอก หม่อมเจ้าปุสาณ สวัสดิวัตน์ เป็นเจ้านายที่มีพระชนม์อยู่เป็นองค์สุดท้ายของราชสกุลสวัสดิวัตน์ วันที่ 7 มิถุนายน พ.ศ. 2567 พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปในการพระราชทานน้ำหลวงสรงศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร
วันที่ 14 กันยายน พ.ศ. 2567 พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชทานดำเนินไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร ในโอกาสนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระวรวงศ์เธอ พระองค์เจ้าเฉลิมศึกยุคล โดยเสด็จในการนี้ด้วย
พระเกียรติยศ

| ธรรมเนียมพระยศของ หม่อมเจ้าปุสาณ สวัสดิวัตน์ |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
พระเกียรติยศ > เครื่องราชอิสริยาภรณ์

พ.ศ. 2562 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2515 –  เหรียญจักรมาลา (ร.จ.ม.)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๒ (ว.ป.ร.๒)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พระเกียรติยศ > ยศทางทหาร

| หม่อมเจ้าปุสาณ สวัสดิวัตน์ |
| --- | --- |
รับใช้: กองทัพเรือ
ประจำการ: 18 มีนาคม พ.ศ. 2552 - 6 มิถุนายน พ.ศ. 2567
ชั้นยศ:  พลเรือเอก
1 มกราคม พ.ศ. 2501: เรือโท
1 ตุลาคม พ.ศ. 2504: เรือเอก
1 ตุลาคม พ.ศ. 2530: พลเรือตรี
18 มีนาคม พ.ศ. 2552: พลเรือเอก
พระเกียรติยศ > รางวัลเกียรติยศ

รางวัลคนดีศรีแพทย์ทหาร ครั้งที่ 5 ประจำปีพุทธศักราช 2563 จากสมาคมแพทย์ทหารแห่งประเทศไทยในพระบรมราชูปถัมภ์ สาขาการแพทย์ทหาร และบริการสังคม ซึ่งเป็นรางวัลที่ยกย่องเชิดชูเกียรติ บุคคลตัวอย่างของแพทย์ทหาร ตำรวจ ในฐานะแพทย์ “ผู้ริเริ่ม Ultrasound หรือ การตรวจด้วยเครื่องมือการตรวจอวัยวะภายในร่างกายที่ใช้คลื่นเสียงความถี่สูงของประเทศไทย,นายแพทย์ทหารผู้ถวายงานรับใช้พระบรมวงศ์ และผู้บำเพ็ญประโยชน์ต่อสังคมมาอย่างต่อเนื่องยาวนาน”
พระเกียรติยศ > รางวัลเกียรติยศ > สถานที่เนื่องด้วยพระนาม

ห้องประชุมพลเรือเอกหม่อมเจ้าปุสาณ สวัสดิวัตน์ ชั้น 3 อาคารผู้ป่วยนอก โรงพยาบาลสมเด็จพระปิ่นเกล้า  กรมแพทย์ทหารเรือ แขวงบุคคโล เขตธนบุรี กรุงเทพมหานคร
พงศาวลี

พล.ร.อ. หม่อมเจ้าปุสาณ สวัสดิวัตน์ ร.น. ในเครื่องแบบนายทหารพิเศษประจำกองบังคับการกรมทหารราบที่ 3 รักษาพระองค์ กองพลนาวิกโยธิน หน่วยบัญชาการนาวิกโยธิน (ฉลององค์สีแดง) ทรงเข้าร่วมงานสโมสรสันนิบาตเฉลิมพระเกียรติพระบาทสมเด็จพระมหาภูมิพลอดุลยเดชมหาช บรมนาถบพิตร เนื่องในโอกาสมหามงคลเฉลิมพระชนมพรรษา ครบ 83 พรรษา วันที่ 7 ธันวาคม พ.ศ. 2553